AJAKOHAST OTSE TAEVAST
Tere kõigile!
Saade "Ajakohast otse taevast" on olnud eetris 15. aastat
ja me oleme ütlemata rõõmsad, et oleme võinud teha seda saadet.
Oleme tänulikud Jumalale, et see kõik on olnud võimalik
ja tänulikud kõigile sõpradele,
kes on aidanud meid nii rahaliselt kui oma eestpalvetega,
olles julgustanud meid mitmel erimoel.
Oleme tõeliselt rõõmsad,
kui jagate meiega, mida Jumal on teinud.
Me teame, et Ta on päästnud ja tervendanud inimesi
ning teinud palju muudki head.
Nii et, aitäh sulle, kui jagad neid asju edaspidigi.
Kuid Håkan saab nüüd rääkida, kuidas see kõik alguse sai?
See kõik algas Jumala kõnetusest.
Olin juba palju varem kogenud tõmmet selles suunas,
kuid 90'ndate alguses kõneles Jumal vägagi selgelt
ja ütles, et üks teletöö on ootamas.
Nii hakkasime tasapisi valmistuma selleks.
Tegime mõned saated ja püüdsime neid ka eetrisse saada,
kuid see oli raske,
kuna tolle aja Soomes polnud kristlikku telekanalit.
See kõik toimus 90'ndate alguses, kuid siis u 10. aastat hiljem
kuulsime TV7 tegevuse algusest.
Nii võtsin koheselt Martti Ojaresega ühendust,
küsides, kas saaksime nende kaudu hakata oma saateid edastama.
Sest ma teadsin, mida Jumal oli mulle rääkinud
erinevate inimeste kaudu.
Seda siis prohvetlike sõnumite kaudu.
Ühtlasi teadsin sedagi, mis oli mu südames,
nii et, me olime valmis asuma liikuma ja seda me ka tegime.
Tänaseks on sellest 15. aastat möödas
ja eetrisse on läinud suurel hulgal saateid.
Alates tänasest saatest teeme kui ühe väikese 5-osalise sarja,
näidates neis väikesi klippe sellest, mis on kord olnud -
mida oleme õpetanud ja mil moel tegutsenud.
Ja ka eripaikadest, kus oleme oma saateid teinud,
sest oleme neid teinud paljudes erikohtades.
Kuid tänases saates, mis on selle sarja esimene,
mõtlesime käsitleda teatud teemasid.
Oleme oma saadetes õpetanud paljudel erinevatel teemadel,
kuid on teatud teemad,
mis on pisut sagedamini ja selgemini esile tõusnud
nagu pääste, tervenemine ja mitmed teised põhiteemad,
mis on kristlaste jaoks ülimalt olulised.
Nii tahame täna alustada sellega,
et vaatame osasid me saadete lõike kohe täitsa algusaegadest.
Nii läheme hetkel ühele teenistusele konverentsil "Ärka Soome!",
kus Håkan Westergård õpetab tervenemisest.
Kas Jeesus tahab tervendada?
Tahab Ta?
See on ehk me kõige levinumaid küsimusi,
sest me teame, et Jeesus on võimeline tervendama.
Kui Ta seda poleks, poleks Ta ka mingi Jeesus.
Kui Jumal seda ei suudaks, poleks Jumal mingi Jumal,
mistõttu otse loomulikult Jumal suudab tervendada.
Igaüks on selles kindel.
Küll aga on küsimus: "Jeesus, kas Sa tõesti ka tahad?
On see tõesti Su tahe?"
Mäletan, kuidas ma ise noore jutlustajana palusin haigete eest
ja ütlesin: "Jumal, kui see on Su tahe, siis palun tervenda ta."
Ma oleksin pidanud teadma...
Ma oleksin pidanud teadma seda, mida ma tean täna,
et kui me palume midagi Jumala tahte kohaselt...
Jumala tahe on Jumala Sõna
ja Jumala Sõna on Jumala ilmutatud tahe.
Jumala Sõna aga ütleb meile,
et Jeesus ainuüksi ei suuda, aga ka tahab tervendada.
Aamen?
Halleluuja!
Üks pidalitõbine mees tuli Jeesuse juurde -
see on kirjas Matteuse 8:2.
Jeesus oli just öelnud "Aamen"
oma pikale ja erakordsele mäejutlusele,
läinud mäest alla ja siis tuli see pidalitõbine mees.
"Issand, kui sa tahad, siis sa võid mu puhtaks teha!”
"Kui sa tahad."
Selle mehe probleemiks oli küsimus: "Kas sa ikka tahad, Jeesus?"
Me teame, et Jeesus ütles kusagil Johannese evangeeliumis:
"Ma ütlen vaid neid asju, mida taevast kuulen.
See, mida Isa mulle ilmutab, seda ma räägin
ja see, mida näen taevas sündivat, seda ma teen."
Jeesus kuulis, kuidas see pidalitõbine mees küsis:
"Kas Jeesus ja Jumal ikka tahavad tervendada mind pidalitõbist?"
ja taevast kostus: "Tahan!", mispeale Jeesus ütles:
Ma tahan, saa puhtaks!”
Ja mees sai otsekohe oma pidalitõvest puhtaks.
Aamen.
Piibel ütleb, et Jeesus on see sama eile, täna ja igavesti.
Ma isiklikult usun, et kui Jeesus ütles tookord nii
ja Ta on sama ka täna, siis Ta ütleb seda ka täna.
See, mida Jeesus kord ütles, seda Ta ütleb ka täna.
Ta pole muutnud oma õpetust,
mistõttu mida ta ütles 2000. a. tagasi, seda Ta ütleb ka täna.
Ta ütleb: "Ma tahan tervendada su mõistuse, hinge ja vaimu."
Jeesus tahab tervendada sind su haigusest.
Aamen!
Oled ehk üllatunud,
et räägime täna esimesena tervenemisest,
kuid see on seetõttu nii,
et me õpetasimegi tervenemisest oma kõige esimestes saadetes,
kuna meil oli juba valmis materjal olemas.
Olime filminud selle üles "Ärka Soome!" konverentsil 2002. a.,
mis oli veel enne, kui TV7 oma tegevust alustas.
Nii et, meil oli juba head materjali varuks,
mida saime siis ära kasutada.
Järgmiseks aga õpetame pisut sellest,
mis on ühtpidi ehk olulisemgi veel, kui nii võiks öelda.
Sest ma usun, et me võime astuda igavikku haigetena,
kogedes, kuidas Jumal meid rõõmuga vastu võtab.
Kuid ilma päästeta pole see kuidagi võimalik.
Nii ongi kõige olulisem see, et inimene saaks päästetud.
Seetõttu kuulamegi järgnevaks pääste võimalusest ja olulisusest.
Jeesus ütles, et kui inimene ei sünni uuesti,
siis ta ei pääse jumalariiki.
Piiblis on öeldud, et uuestisünd käib
vee ja Vaimu kaudu,
ehk siis Jumala Sõna ja Jumala Vaimu kaudu.
Sa lugesid eelmine kord Rooma kirjast,
kuidas need kaks asja peaksid käima.
Uskudes seda oma südames ja tunnistades seda oma suuga.
Usk tuleb kuuldust ehk siis sellest, kui kuuled Jumala Sõna.
Sa ei pea selleks ise kuidagi ponnistama,
vaid sa saad usu kui kingitusena Jumalalt.
Kuid Jumalalt saadud usk ei toimi iseenesest,
vaid me peame ka tunnistama seda. - Oma suuga.
Samas on kõigil võimalik saada päästetud.
Võivad, kuid see ei käi automaatselt.
Pääste on kui kingitus.
Kui aga kingitust ei võeta vastu, siis pole sellest mingit rõõmu ega kasu
See kingitus tuleb vastu võtta ja siis me saame päästetud.
Siis, kui usume oma südames
ja tunnistame oma suuga, et Jeesus on Issand.
See ei tulnud me eelmises saates ehk nii hästi välja,
et see tunnistamine peab toimuma nii Jumala ees, kus me tunnistame:
"Jeesus, ma annan oma elu Sulle,
mistõttu võta palun kõik mu patud ja pühi need ära oma verega."
Kuid see on tunnistus ka saatanale,
kus ütleme, et me aeg temaga on läbi
ja meievaheline leping temaga on lõppenud.
Ja uus aeg on saabunud.
Kuid ülimalt oluline on seegi,
et me tunnistaksime seda inimeste ees.
Sest ühtpidi on liikvel kui üks religioosne vale,
mille kohaselt oma usku hoitakse vaid enda teada.
Samas kui inimestele tunnistamine toob kaasa palju rõõmu.
- Ja sa muutud ka tugevamaks selle kaudu.
Nii on.
Kuid selle tunnistuse kaudu vabaneb ka usu ja pääste vägi.
Nii et, see pole nii, et hoiame oma usu vaid endale.
Kui me peame oma teenistusi nii Turus, Helsingis
kui paljudes muudes kohtades,
siis me kohtame seal inimesi, kellelt küsime vahel: "Usud sa?"
See on pisut ohtlik küsimus,
sest uskuda võib paljudesse asjadesse.
Kuid, usud sa Jeesusesse ja oled sa päästetud?
Paljud ütlevad: "Ma loodan, et olen."
Samas, kui meil on võimalus seda kindlalt teada. - Just.
See oleks ju päris naljakas, kui keegi küsiks mu käest:
"Håkan, oled sa abielus?"
ja ma vastaks: "Ma loodan, et olen."
See oleks ikka päris rumal vastus. - Oleks tõesti.
Enne me abiellumist ma lootsin, et ma oleks sinuga abielus,
kuid kui me juba abiellusime aastaid tagasi,
siis sellest ajast saati me ka teame, et me oleme abielus.
Meil on selle kohta abielutunnistus
ja meil on sõrmused,
mis annavad märku, et me oleme abielus.
Ja lisaks sellele me ka elame koos.
Nii et, seegi on hea.
Nii on ka siis, kui hakkame uskuma Jeesusesse.
Meil on tunnistus sellest ehk Jumala Sõna, mis seda kinnitab.
Meil on seesmine tunnistus me sees
ja me ka elame koos -
me hoiame Jumala ligi ja elame koos Jeesusega,
teades, et me oleme päästetud.
Kuulsime just päästest, aga mis tuleb järgmiseks?
Järgmisena tuleb see,
et kui me saame päästetud,
siis me peame ka mõistma, et midagi toimub.
Küsimus pole vaid ideoloogia või mõtete vahetamises,
vaid me saame päästetud ning Jeesus tuleb me ellu.
Kui aga Jeesus tuleb me ellu,
pöördub ka kogu me elu, võttes uue suuna ja kuju.
Nii tahangi rääkida paari sõnaga meie uuest identiteedist,
sest me oleme nii harjunud mõttega:
"Ma olengi selline - raske ja problemaatiline kuju
ja ma komistan pidevalt."
Nii ei mõtle me üldse sellele,
mis toimus ja mis toimub, kui oleme Kristuses;
sellele, et oleme uued loodud Kristuses.
Nii et, kuula järgnevat ja ole rõõmus, et sinagi muutusid,
kui hakkasid uskuma Jeesusesse.
Mida me sulle öelda tahame, on,
et sa pole mingi suur null või vaevatud patune,
vaid sa oled uus loodu!
Sa oled täidetud uuega ja kõik vana on möödas.
Tahaksin lugeda sulle Heebrea kirja 9. peatükist.
Kui sul on Piibel olemas, siis võta see kätte ja loe sealt.
Kui ei, siis tee märkmeid,
et sul jääks meelde, millest me täna räägime.
Heebrealastele 9:25-26 on juttu Jeesusest
ja seal öeldakse:
"Ta ei läinud sinna selleks, et ohverdada ennast mitu korda,
nõnda nagu ülempreester igal aastal läheb võõra verega
kõige pühamasse paika,
kuna muidu oleks ta pidanud kannatama mitu korda
maailma rajamisest peale.
Kuid nüüd on ta üheks korraks aegade lõpul ilmunud,
et ennast ohvriks tuues kõrvaldada pattu."
Jooni see koht alla "et kõrvaldada pattu".
Et kõrvaldada pattu.
Mitte selleks, et seda pattu peita või kuhugi kõrvale tõsta.
Jumal pole selline, et Ta lihtsalt paneks me patu kõrvale
ja kui me siis pole kõige paremad lapsed...
Tooks selle jälle esile.
Just. Võtsid mul sõnad suust.
"Oh sind halba inimest!"
See pole nii.
Mis on kõrvaldatud, see on kõrvaldatud.
Ühes teises piiblisalmis on öeldud,
et Ta viib me patud nii kaugele kui ida on läänest.
Ta jätab me patud oma selja taha
ega vaata pidevalt üle õla, et näha seal me vanu patte.
Jumala vaatenurgast on seis selline, et kõik su patud on kõrvaldatud -
neid pole enam.
Need on kõrvaldatud ja neid pole enam,
sest Jeesuse veri on kõrvaldanud su patud.
Ta ohverdas iseenda selle eest, et kõrvaldada su patud.
Osa me vaatajaid võib nüüd mõelda:
"See asi läheb nüüd küll juba liiga kaugele."
Sest saatan ehk hingevaenlane tuleb
ja näitab meile täpselt kõiki me vanu patte.
Erinevad mälestused neist asjadest.
Jaa, ta tuletab meile neid mälestusi meelde.
Kuid see pole tegelikult nii,
mistõttu ära anna saatanale liiga palju meelevalda.
Kui Jumal on su patud unustanud ja need nö ära visanud,
siis ära arva, et saatan leiaks need kergemini üles.
Jumal on siiski suurem, tugevam ja võimsam
ning mida Jumal on teinud, see on tehtud!
Nii ei saa ka saatan tõsta esile su vanu patte
ja süüdistada sind nendes.
Ta lihtsalt ei saa.
Kuid nagu sa, Pia, ütlesid, ta saab meenutada neid meile.
Kuid me ei pea meenutama neid,
vaid võime hoopis öelda: "Ma olen uus loodu."
Me võime mäletada paljusid asju.
Nii häid kui halbu.
Kuid tegu on juba olnud asjadega.
Mälu ei ole selles mõttes reaalne asi, mis kehtiks täna.
Oluline on see, mida Jumala Sõna ütleb
ja see ütleb, et ma olen uus loodu Kristuses
ning kõik vana on möödas ja uus on tekkinud.
Olles saanud usklikuks ja uueks looduks,
läheb me elu edasi.
Paljud saavad juba noorpõlves usklikeks
ja elavad seetõttu pikki aastaid usklikena.
Ehk siis, me ainult ei saa usklikuks, aga me ka jätkame usklikuna.
Me nimetame seda usuteekonnaks,
sest me elame usust ja jätkame oma teed usus.
Usk on olnud ja on jätkuvalt põhiteema,
sest ilma usuta om võimatu olla Jumalale meelepärane.
Kõik käib usu kaudu.
Nii et, luba mul nüüd rääkida usust.
Piiblis on öeldud, et õige peab elama usust.
Õige peab elama usust.
Või nagu Habakuk 2:1-4 on öeldud:
"Mina seisan oma vahipostil,
asun linnusel ja vaatan, et näha, mida ta mulle räägib
ja mida ta mulle vastab mu etteheite peale.
Ja Issand vastas mulle ning ütles:
Kirjuta üles nägemus ja tähenda selgesti lauakeste peale,
et see, kes seda loeb, võiks lugeda soravalt.
Sest nägemus ootab küll oma aega, aga ta ruttab lõpu poole ega peta.
Kui ta viibib, siis oota teda, sest ta tuleb kindlasti ega kõhkle."
Tahan enne edasi lugemist öelda midagi.
Kui Jumal on midagi öelnud, siis Ta ka mõtleb, mida Ta ütleb.
Jumal ei kahetse oma öeldut,
stiilis täna ütles midagi, aga homme palub selle pärast andeks
kuna ütles midagi väsinud peaga.
Kui Jumal räägib, siis Ta räägib
ja Tema Vaim tunnistab sellest meie vaimus ning ka teiste vaimus,
kui Jumal tõesti midagi ütleb.
See pole nii, et Jumal ütleb midagi ja see võib olla kas tõsi või mitte.
Ei.
Kui Jumal räägib ja näitab midagi...
Oluline on seegi, et kui Jumal midagi ütleb,
siis see on alati kooskõlas Jumala Sõnaga.
Võtame näiteks prohvetliku sõna, mis on alati kooskõlas Jumala Sõnaga
Sest iga ilmutus, mis ei leia kinnitust Jumala Sõnast -
selle võime kas unustada või panna vähemalt riiulile.
Ehk siis, nägemuse täitumine võib küll võtta aega,
kuid see täitub siiski nagu siin Habakuki kirjas öeldud:
"Kirjuta üles nägemus...
Kui ta viibib, siis oota teda, sest ta tuleb kindlasti ega kõhkle.
Vaata, kes on isemeelne, selle hing ei ole siiras ta sees;
aga õige elab oma usust."
Et siis, Jumal ütleb siin ühtpidi:
"Kes on isemeelne, selle hing ei ole siiras ta sees."
See viitab ka sellele, et on inimesi, kellele ei saa rasketel aegadel loota.
Kuid samas on jälle selliseid inimesi, kes on otsustanud uskuda Jeesusesse
loota Jeesuse peale ja pühendada end Talle.
Nad on kuulnud Jumala kutset ja vastanud sellele jaatavalt.
Nad on saanud päästetud ja astunud Jumalariiki.
Ja nende kohta ütlebki Jumal, et nemad elavad oma usust.
Miks ma just selle koha lugesin, ongi seetõttu,
et siin on öeldud, et nad elavad oma isiklikust usust.
Üks asi, millest samuti oma saadetes palju õpetanud oleme,
on raha- ja majandusküsimused.
Sellest, kuidas Jumal tahab täita me vajadusi
ja aidata meid selliselt, et me elu toimiks hästi.
Selliselt, et me poleks pidevalt miinuses,
vaid plussis.
Ka rahalises mõttes.
Seda selleks, et saaksime ise hästi hakkama,
aga et meil oleks ka võimalust anda välja,
toetades näiteks kristlikku teletööd või mis iganes muid ettevõtmisi,
aidates levitada evangeeliumi kogu maailmas nagu Jeesus ütles.
Usun, et kolmas asi, millega Jumal väga arvestab,
on see, et meil on aeg parandada meelt
kümnise maksmise ja ohvriandide toomise vallas.
Kümnise maksmise ja ohvriandide toomise vallas.
Soome kristlikes liikumistes on liiga vähe raha.
On jutlustajaid,
kes ei suuda saadava palga eest elatada oma peret
ja peavad seetõttu tegema mitmeid tunde lisatööd.
On ka neid, kes on raha puuduse tõttu lõpetanud oma tegevuse.
Me ütleme, et meil pole raha,
et tõsta jutlustaja palka sellisele tasemele,
et ta saaks kuus vähemalt 3000 eurot kätte.
Ma ütlen vähemalt.
Me ütleme: "Meie koguduses rahast ei räägita.
Ära rahateemat ometigi maini, sest see võib solvata inimesi.
Ärgem laskem mammona teemal võtta võimust.
Mammona valitseb niigi inimeste üle,
mistõttu ei maksa seda teemat mainida."
Kuid meil on aeg otsustada, millist teed mööda tahame kulgeda?
Jeesus ütles, et see pole võimalik
teenida ühtaegu nii mammonat kui Jumalat.
Meil on aeg teha mammonaga sotid selgeks.
Keegi ütles:
"Kui lõikame oma palgast 10% kenasti maha,
hoiame ka mammona kenasti vagusi."
Mina usun, et see on üks teema, mille tõttu Jumal sulgeb taevaluugid.
Võid lugeda Malaki kirja 3. peatükki, kus on öeldud,
et Jumal ei kannata seda, et Tema rahvas Teda röövib.
Mis vallas me siis peame meelt parandama?
Kümnise ja ohvriandide maksmise vallas.
Kümnis tähendab 10% ehk väga lihtne on arvestada.
Samas on Jumal nii hea.
Mõelda vaid, et Jumal ei oota meilt 13%.
Ta ei saada meile arvet, kus on kirjas: "13% lastetoetustelt,
13% elatistoetusest ja palgast ning nelipühilase käepigistusest."
Kuid 10% on lihtne kõigest arvestada.
Kui saad 1000 eurot, kuulub 100 sellest Jumalale.
2000 eurot - 200 Jumalale.
3000 eurot - 300 Jumalale.
Halleluuja!
5000 eurot - 500 Jumalale.
Kümnis kuulub Jumalale ja see pole mingi ohverdus meie poolt.
Me vaid võtame maha selle, mis kuulub Jumalale.
Aamen?
Ja sellele lisaks me jagame ande ja külvame heasse pinnasesse,
aidates vaeseid ja tehes oma rahaga head,
et Jumal saaks õnnistada.
Usun, et peame murdma läbi sellest Soomes valitsevast jääst,
mille tõttu ei saa Soome kogudustes rääkida neil teemadel.
Jumal ei taha meie raha, vaid meie südameid.
Nii on Ta ka kurb, kui me süda kuulub mammonale.
Ta ei taha, et me süda oleks rahas kinni,
vaid et see oleks Temas ja Jeesuses kinni
ja et me teeniks oma varaga Teda.
Aamen?
Nii et, makskem kümnist ja jätkakem külvi heasse pinnasesse,
kogedes, kuidas Jumal avab taevaluugid.
Lisaks sellele on Ta tõotanud
lasta oma õnnistustel rikkalikult voolata.
Mulle meeldib see sõna "voolata".
Jari lasi veel voolata mu peale, kui me seda telki siin üles panime
ja ma sain veel peale sedagi pisut veega kastetud.
Jari kergitas selle telgi katust, kuhu oli vett kogunenud
ja ma seisin otse seal all.
Lubasin Jarile, et seda ma juba ei unusta
ja saan kõnelema sellest igal telgikoosolekul,
et Jari kallas mu telgiveega üle.
Kuid see vesi voolas sealt ja ma sain üleni märjaks.
Kohe täitsa märjaks.
Sama lugu on Jumala õnnistustega.
Tegu pole anumisega stiilis:
"Oo Jumal, ehk saaksid anda veel õige pisut lisaks?"
Ei! Jumal laseb oma õnnistustel voolata oma rahva üle.
Nii usun ka, et Jumala tahe on, et me kogudustes oleks raha,
et võiksime teha õigeid asju, kuid mis veelgi enam -
viia evangeeliumi edasi kõikvõimalikel eriviisidel.
Halleluuja!
Teie, kes te toetate TV7 tööd - olge väga õnnistatud!
Oleme nii tänulikud, et olete kaasas selles töös.
On inimesi, kes on küsinud:
"Kust ilma otsast nad küll raha saavad,
et saavad iganädalaselt saata saateid eetrisse?"
Seda võib muidugi küsida,
kuid arvata võib, et need vahendid tulevad Jumalalt,
sest mul endal pole sellist raha.
Ja kui oleks, siis ma muidugi kasutaks seda,
kuid Jumal on see, kes on meid varustanud.
Samas on veel paljusid neid, kes pole hakanud saateid tootma
ja seda vaid ühel põhjusel - raha puuduse tõttu.
Kuid me peaks summutama selle hääle, mis ütleb:
"Sul pole raha, et toetada evangeeliumi kuulutustööd!"
Meil on raha, et kuulutada Jumala Sõna
kogu loodule ja kõigile rahvastele, enne, kui Jeesus tuleb tagasi.
Halleluuja! Tänu Jumalale!
Loodame, et tänane saade oli sulle kosutuseks
ja me jätkame mälestuste radadel järgminegi kord,
meenutades kõike, mida oleme teinud.
Samas on huvitav näha, et see kõik on endiselt ajakohane.
Olen isegi olnud sellest üllatunud neid vanu saateid vaadates
ja samas teeb see meele rõõmsaks, sest see on hea kraam.
Oled tõeliselt innustunud sellest. - Olen tõesti.
Loodan, et see innustab sindki
ja sa ei maga maha meie järgmist saadet.
Ole õnnistatud!
Oleme nii tänulikud, et oled osaline selles kõiges
ja et Jumal on osaline selles kõiges.
Ja et ka me ise saame olla osalised.
Näeme taas ja kõike head!
Aitäh, et toetad TV7 tööd,
kes näitab ka "Ajakohast otse taevast" saadet.
Võid jätkuvalt toetada TV7't helistades 900 1777 (hind 7 eurot)
või tehes pangaülekande, leides me andmed www.tv7.ee
Aitäh sulle ja ole õnnistatud!
Tõlge: Anne-Ly Raukas